Sülvi Seppel-Hüvonen	Teie: 20.12.2023 nr 8-4/23/25948-1	
Transpordiamet	
	
 	Meie: 22.03.2024 nr 4.3-5/23/6573 - 3	

	

Isiklike kasutusõiguste seadmisest seoses Väo ristmiku väljaehitamisega		

Austatud Sülvi Seppel-Hüvonen	

Transpordiamet on 20. detsembril 2023 pöördunud Tallinna Linnavaraameti poole seoses Väo eritasandilise ristmiku väljaehitamise projektiga ja teinud ettepaneku seada projekti elluviimiseks isiklikud kasutusõigused nii linnamaale kui ka riigimaale.
Taotluse esitamise järgselt Tallinna linna ja Transpordiameti vahel toimunud kohtumise käigus lepiti kokku, et linn täpsustab isikliku kasutusõiguse seadmise vajadust Peterburi tee T8 kinnisasja alla ehitatud tunneli osas, mis ulatub linnale kuuluvale Peterburi tee T9 kinnisasjale. Teiste taotluses toodud kinnisasjade suhtes isiklike kasutusõiguste menetlust ei alustata ning hooldusküsimused lahendatakse vastavalt 10. veebruaril 2023 sõlmitud koostöölepingus TKA 32 kokku lepitule. 
Oleme tänaseks teemat täpsustanud ja saame selle pinnalt väita, et peame jätkuvalt vajalikuks seada Peterburi tee T9 kinnisasjale ulatuva tunneli osale isiklik kasutusõigus Peterburi tee T8 kinnisasja omaniku kasuks. Tallinna Linnavaraamet on kõnealuse küsimusega seonduvalt suhelnud liiklussõlme ehitaja Nordecon AS-iga ning isikliku kasutusõiguse seadmise menetlusega saame alustada pärast seda, kui meile on esitatud DWG formaadis kasutusõiguse ala joonis.

Lugupidamisega	

	
	
(allkirjastatud digitaalselt)	
Hardi Alliksaar	
ameti juhataja

Toomas Luht
640 4303 toomas.luht@tallinnlv.ee